ছাগলনাইয়া
ছাগলনাইয়া বাংলাদেশের চট্টগ্রাম বিভাগের অন্তর্গত ফেনী জেলায় অবস্থিত একটি শহর। প্রশাসনিকভাবে শহরটি ছাগলনাইয়া উপজেলার সদর। এটি ফেনী জেলার দ্বিতীয় জনবহুল এবং ছাগলনাইয়া উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে ৯৬.৬ কি.মি. এবং জেলা শহর ফেনী থেকে ১৪.৬ কি.মি. দূরত্বে ছাগলনাইয়া শহর অবস্থিত। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর।